Žute dunje
Voljelo se dvoje mladih 
šest mjeseci i godinu. 
Kad su htjeli da se uzmu,
da se uzmu, aman, aman, 
dušmani im ne dadoše. 

Razbolje se l'jepa Fatma, 
jedinica u majke, 
poželjela žute dunje, 
žute dunje, aman, aman,
žute dunje iz Stambola. 

Ode dragi da donese 
žute dunje carigradske, 
al' ga nema tri godine,
tri godine, aman, aman,
nit' se javlja, niti dolazi. 

Dođe dragi sa dunjama, 
nađe Fatmu na nosilima: 
"Dv'jesto dajem, spustite je, 
tristo dajem, otkrijte je, 
da još jednom Fatmu ljubim ja!"

"Dv'jesto dajem, spustite je, 
tristo dajem, otkrijte je, 
da još jednom Fatmu ljubim ja!"

Sevdalinke